शिक्षा से ही होगा समाज का विकास : अग्रावत
वैष्णवसमाज परबतसर-मकराना की बैठक बुधवार को परबतसर शहर के वैष्णव सेवा सदन में सेवा समिति के अध्यक्ष रामनिवास अग्रावत की अध्यक्षता एवं संरक्षक शंकरलाल वैष्णव के सान्निध्य में आयोजित हुई। बैठक में समाज की 33 प्रतिभाओं को शिक्षा के क्षेत्र में अव्वल रहने पर सम्मानित किया गया। समारोह में अध्यक्ष अग्रावत ने कहा कि समाज में शिक्षा का स्तर ऊंचा उठाने के लिए सभी को मिलकर प्रयास करना होगा। उन्होंने कहा कि समाज को बेटियों की शिक्षा के लिए भी आगे आना होगा। सेवा समिति के विधि सलाहकार रामनिवास दिवाकर ने कहा कि समाज में अब भी कई कुरीतियां है। जिन्हें दूर करने की जरूरत है। राष्ट्रीय सेवा संघ मुम्बई में महाराष्ट्र पश्चिम इकाई के अध्यक्ष राधेश्याम वैष्णव हरनावां ने कहा कि शिक्षा और अपनत्व की भावना से समाज को एक रूपता में पिरोया जा सकता है। सेवा समिति के सचिव गोविंद रामरंगी ने एक वर्ष का लेखा-जोखा सुनाया और समाज ने अनुमोदन किया। उप मंत्री हनुमान प्रसाद सूंथली ने भी विचार रखे। इस अवसर पर सेवा समिति के उपाध्यक्ष संपतलाल ढाढोता, उपाध्यक्ष देवकरण मनानी, बंशीलाल राबड़ीयाद, महासचिव दुर्गाप्रसाद कीलावत, प्रभुलाल वैष्णव, सचिव गोविंद रामरंगी, उप मंत्री हनुमान प्रसाद सूंथली, रामनिवास वैष्णव, रमेश वैष्णव, रामाकिशन वैष्णव गुलर, कैलाश वैष्णव गुलर, रामप्रकाश वैष्णव आदि मौजूद थे।
hin_Deva hin_Deva